આ ઉપરાંત કલમ ૧૧૫જી હેઠળ એવી પણ જોગવાઈ કરવામાં આવી છે કે, જો ભારતીય બિનરહીશની પાછલા વર્ષની આવક માત્ર ઉપર જણાવ્યા મુજબની ‘ફોરીન એક્સ્ચેન્જ એસેટ્સ’માંથી ઉદ્ભવતી જ આવક હોય અને તેમાંથી નિયત જોગવાઈઓ અનુસાર લાંબાગાળાના મૂડી-નફા ઉપર ૧૦% તેમજ રોકાણની અન્ય આવક ઉપર ૨૦%ના ધોરણે ટેક્સ એટ સોર્સ કાપી લેવામાં આવ્યો હોય, તો તેવા સંજોગોમાં કલમ ૧૩૯(૧) હેઠળ તેને આવકવેરાનું રિટર્ન ભરવાની જરૂર રહેશે નહીં.